text: [{"text_idx": "#000002", "text": "Vi\u0301kingur skal ti\u0301\u00f0liga seinnapartin royna at leggja sjo\u0301gv millum seg og 07 Vestur. Vinnur heimali\u00f0i\u00f0 hinvegin a\u0301 Country Festivalinum, so er stutt upp til Vi\u0301king og 4. pla\u0301ssi\u00f0."}, {"text_idx": "#000003", "text": "Janus Svabo Samuelsen og hinir hja\u0301 07 Vestur hava ein o\u0301gvuliga ty\u0301dningarmiklan dyst fyri framman a\u0301 festivalinum (Mynd: Sverri Egholm)"}, {"text_idx": "#000004", "text": "Fyrsti dysturin i\u0301 13. umfari byrjar longu klokkan 13 i\u0301 dag. Heldur o\u0301vanliga byrjanara\u0301setingin hongur millum anna\u00f0 saman vi\u00f0 Country Festivalin, sum i\u0301 l\u00f8tuni er a\u0301 skra\u0301nni i\u0301 S\u00f8rva\u0301gi.Ta\u00f0 er ikki langt fra\u0301 h\u00f8vu\u00f0spallinum, at 07 Vestur og Vi\u0301kingur bresta saman. Ti\u0301\u00f0liga seinnapartin eru ta\u00f0 li\u00f0ini, sum eru a\u0301 a\u0301vi\u0301kavist 4. og 5. pla\u0301ssinum i\u0301 Betrideildini, i\u00f0 eiga pallin a\u0301 grasli\u0301kinum a\u0301 Dungasandi.Gongdin hja\u0301 heimali\u00f0num hevur veri\u00f0 go\u0301\u00f0 seinastu umfarinum, og nu\u0301 tevjar li\u00f0i\u00f0 hja\u0301 Micheal Schj\u00f8nberg ta\u00f0, i\u00f0 er beint omanfyri seg: 07 Vestur, vi\u00f0 fleiri ey\u00f0sy\u0301ndum profilum, umframt spennandi ungum sp\u00e6larum, hevur sjey stig ni\u00f0ur til strikuna og fimm stig upp til fjo\u0301r\u00f0a pla\u0301ssi\u00f0. Va\u0301gamenn hava eisini sp\u00e6lt ein dyst f\u00e6rri, enn li\u00f0i\u00f0 i\u00f0 er nummar 4.Ta\u00f0 er Vi\u0301kingur, i\u00f0 situr a\u0301 4. pla\u0301ssinum. Eftir tapini fyri B36 og HB i\u0301 innanhy\u0301sis dystunum i\u0301 seinastuni er li\u00f0i\u00f0 u\u0301r Eysturkommunu naka\u00f0 fra\u0301 hei\u00f0ursmerkjastri\u0301\u00f0num. Um HB ikki vinnur steypakappingina, er ta\u00f0 ney\u00f0ugt at enda i\u0301 topp-try\u0301 fyri at r\u00f8kka evropeiskum pla\u0301ssi, men ta\u00f0 ver\u00f0ur i\u0301 \u00f8llum f\u00f8rum umra\u0301\u00f0andi at tryggja s\u00e6r 4. pla\u0301ssi\u00f0. Vi\u0301kingarnir hava, ho\u0301ast go\u0301\u00f0 avrik, bert eitt stig fyri tri\u0301ggjar teir seinastu dystirnar. Um teir vinna i\u0301 dag, ver\u00f0ur munurin ni\u00f0ur til nummar fimm, 07 Vestur, a\u0301tta stig."}, {"text_idx": "#000005", "text": "Geza Turi og hinir vi\u0301kingarnir stri\u0301\u00f0ast v\u00e6l, men stigini hava ikki samsvara\u00f0 vi\u00f0 millum anna\u00f0 tal av sto\u0301rum ma\u0301lm\u00f8guleikum og eisini sp\u00e6l annars seinastu dystirnar (Mynd: Sverri Egholm)Li\u00f0ini hittust eisini a\u0301 Dungasandi ti\u0301\u00f0liga i\u0301 seinasta ma\u0301na\u00f0a. Ta\u0301 darva\u00f0i no\u0301gvi vindurin sp\u00e6linum. Vi\u0301kingur vann 2-1, eftir at hava veri\u00f0 aftanfyri 0-1 i\u0301 ste\u00f0ginum \u2013 li\u00f0i\u00f0 hja\u0301 Jo\u0301han Peturi Poulsen vendi ti\u0301 i\u0301 vi\u00f0vindinum. Seinastu a\u0301rini eru fleiri d\u00f8mi um, at Vi\u0301kingur hevur havt ta\u00f0 trupult i\u0301 ju\u0301st S\u00f8rva\u0301gi. Sum ofast endar ta\u00f0 alli\u0301kav\u00e6l vi\u00f0 \u201c2-tali\u00f0\u201d - i\u0301 september i\u0301 fj\u00f8r sp\u00e6ldu li\u00f0ini to\u0301 javnleik har.Fyri 07 Vestur er ta\u00f0 ein smeitur, at Uros Stojanov ikki er t\u00f8kur i\u0301 dag. Serbiski a\u0301leyparin, i\u00f0 hevur skora\u00f0 no\u0301gv i\u0301 seinastuni, hevur v\u00f8ddaska\u00f0a. Ta\u00f0 hevur ti\u0301 serliga sto\u0301ran ty\u0301dning, at Jasper van der Heyden ski\u0301nir i\u0301 a\u0301lopskenda sp\u00e6linum i\u0301 dag. Hann kann geva \u00f8llum verjum h\u00f8vu\u00f0bry\u0301ggj. So sny\u0301r ta\u00f0 seg eisini um, at Magnus Holm Jacobsen og hinir gera seg galdandi a\u0301 mi\u00f0v\u00f8llinum, at Daniel Obbekj\u00e6r sty\u0301rir verjuni v\u00e6l, og at ungi s\u00f8rvingurin Ari i\u0301 Haraldstovu Petersen er tryggur aftasti skansi. Heimav\u00f8llurin og go\u0301\u00f0i stu\u00f0ulin kann eisini sp\u00e6la si\u0301n leiklut i\u0301 S\u00f8rva\u0301gi.Vi\u0301kingur hevur i\u0301 fleiri l\u00f8tum i\u0301 seinastu dystunum veruliga fingi\u00f0 sp\u00e6li\u00f0 at gli\u0301\u00f0a v\u00e6l, men neyvleikin i\u0301 brotsteigunum \u2013 serliga frammanfyri mo\u0301tst\u00f8\u00f0uma\u0301linum \u2013 hevur til ti\u0301\u00f0ir mangla\u00f0. Menn sum S\u00f8lvi Vatnhamar og Olaf Ba\u0301r\u00f0arson skulu sp\u00e6la sto\u0301ran leiklut i\u0301 at betra um her, og so er spurningurin hv\u00f8r ver\u00f0ur fremsti ma\u00f0ur. Eftir 13 dystir hevur Vi\u0301kingur skora\u00f0 26 ma\u0301l (tvey i\u0301 mi\u00f0al) - i\u0301 fj\u00f8r hev\u00f0i li\u00f0i\u00f0 41 ma\u0301l fyri 13 dystir i\u0301 Betrideildini (yvir try\u0301 i\u0301 mi\u00f0al). Sum alti\u0301\u00f0 er sto\u0301rur partur av sp\u00e6linum hja\u0301 Vi\u0301kingi tengdur at Geza David Turi a\u0301 sentrala mi\u00f0v\u00f8llinum: Vi\u00f0 bo\u0301ltinum og i\u0301 try\u0301stsp\u00e6linum.Les eisini: Geza f\u00e6r helst f\u00f8royska passi\u00f0 i\u0301 a\u0301rLagt er upp til t\u00e6ttan og spennandi dyst i\u0301 S\u00f8rva\u0301gi. Hann byrjar klokkan 13, og kann a\u0301 ymsan ha\u0301tt fa\u0301a sto\u0301ran ty\u0301dning fyri kappingara\u0301rinum hja\u0301 li\u00f0unum. Vit hava beinlei\u00f0is dagf\u00f8ringar fra\u0301 honum a\u0301 forsi\u0301\u00f0u okkara, i\u0301 samstarvi vi\u00f0 dystir.fo. FM1 sigur fra\u0301, og sum alti\u0301\u00f0 kann man hyggja fyri eitt gjald hja\u0301 Televarpinum."}, {"text_idx": "#000006", "text": "Betrideildin hja\u0301 monnum, 13. umfarLeygardagin 9. juni13.00: 07 Vestur - Vi\u0301kingur"}, {"text_idx": "#000007", "text": "1. KI\u0301 39 stig (13 dystir)2. HB 32 stig (13 dystir)3. B36 30 stig (13 dystir)4. Vi\u0301kingur 21 stig (13 dystir)5. 07 Vestur 16 stig (12 dystir)6. B68 11 stig (12 dystir)7. EB/Streymur 10 stig (12 dystir)8. I\u0301F 9 stig (12 dystir)9. TB 9 stig (12 dystir)10. AB 1 stig (12 dystir)Topp-fy\u0301ra fel\u00f8gini hava sp\u00e6lt si\u0301nar dystir i\u0301 16. umfar vegna Evropa-lutt\u00f8ku i\u0301 juli, og hava harvi\u00f0 sp\u00e6lt ein dyst fleiri enn hini."}, {"text_idx": "#000011", "text": "U21-landsli\u00f0i\u00f0 so at siga o\u0301broytt"}]